OpenLLM-France/wikimedia huggingface dataset:
# Maosanram

Mao-san-ram (o Maosanram) és un estat del grup dels estats Khasis a Meghalaya a les muntanyes Khasi. Tenia una població el 1881 de 1.102 habitants i el 1901 de 1.414. El seu cap portava el títol de siem i el 1881 es deia U Ramman. Hi havia algunes pedreres i mines de carbó i ferro, però no s'explotaven. Els ingressos s'estimaven en 2.930 rúpies el 1903. La capital era Moasanram. El prefix "mao" vol dir "pedra" i està en molts noms geogràfics khasis. La muntanya més alta de l'estat tenia 1.801 metres (el carbó es trobava a uns 1200 o 1200 metres).

## Referències

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Tilapia cessiana

Tilapia cessiana és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 20,8 cm de longitud total.

## Distribució geogràfica

Es troba a Àfrica: Libèria i Costa d'Ivori.

## Referències

* ↑ Smith, A. 1838-1847. Pisces. A: Illustrations of the zoology of South Africa; consisting chiefly of figures and descriptions of the objects of natural history collected during an expedition into the interior of South Africa in 1834-1836. Illust. Zool. S. Africa v. 4: 77 unnumb. pp, accompanying Pls. 1-31.
* ↑ BioLib
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Teugels, G.G. i D.F.E. Thys van den Audenaerde, 1991. Tilapia. p. 482-508. A: J. Daget, J.-P. Gosse, G.G. Teugels i D.F.E. Thys van den Audenaerde (eds.) Check-list of the freshwater fishes of Africa (CLOFFA). ISNB, Brussel·les; MRAC, Tervuren, Flandes; i ORSTOM, París, França. Vol. 4.
* Teugels, G.G. i D.F.E. Thys van den Audenaerde, 1992. Cichlidae. p. 714-779. A: C. Levêque, D. Paugy i G.G. Teugels (eds.) Faune des poissons d'eaux douces et saumâtres d'Afrique de l'Ouest. Volum 2. Coll. Faune Tropicale núm 28. Musée Royal de l'Afrique Centrale, Tervuren, Flandes i O.R.S.T.O.M., París, 902 p.
* Thys van den Audenaerde, D. F. E. 1968. Description of Tilapia cessiana sp. nov. with some remarks on Tilapia (Heterotilapia) buttikoferi (Hubrecht, 1881) (Pisces, Cichlidae). Rev. Zool. Bot. Afr. v. 78 (núms. 1-2): 183-196.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Maoz Vegetarian

Maoz Vegetarian és una cadena de menjar ràpid de falafels, que serveix un menjar estrictament vegetarià i que fou creat amb la missió d'expandir el mode de vida vegà arreu del Món. La cadena va ser fundada per un matrimoni israelià que vivia en la capital dels Països Baixos, Amsterdam. El primer restaurant va obrir en 1991 a Reguliersbreestraat, Amsterdam, i el primer establiment fora dels Països Baixos va obrir en 1996.
L'expansió de la franquícia ha estat ràpida, amb almenys quatre establiments oberts solament en 2007, a Europa, Amèrica del Nord, i Austràlia. Tanmateix, hi ha hagut algun tancament: un establiment situat a Múnic que va obrir a mitjans de l'any 2006 va tancar en febrer de 2008.
D'acord amb la pàgina de la companyia, les franquícies operant sota el nom de la companyia estan localitzades en els Països Baixos (8) així com als Estats Units (tres a Nova York i Philadelphia), França (una a París), Espanya (cinc a Barcelona i Madrid), el Regne Unit (una a Londres), Austràlia (una a Perth) i l'Índia (una a Mumbai).

## Referències

* ↑ «Maoz». Arxivat de l'original el 2008-12-07. [Consulta: 5 febrer 2009].
* ↑ Falafel takes over the world - Israel Culture, Ynetnews
* ↑ Falafel international - Haaretz - Israel News
* ↑ «Maoz». Arxivat de l'original el 2009-06-10. [Consulta: 5 febrer 2009].
* ↑ The Vidgames Review Archive » MAOZ München (Friedensstraße, Ostbahnhof)
* ↑ The Vidgames Review Archive » MAOZ München geschlossen
* ↑ «Maoz». Arxivat de l'original el 2009-01-31. [Consulta: 5 febrer 2009].

## Enllaços externs

* (anglès) Pàgina web oficial
* (anglès) Història de la fundació i fundadors de Maoz a Ynet
# Torrent de la Vall Jussana

El torrent de la Vall Jussana és un torrent dels termes municipals de Castellcir i Castellterçol, de la comarca del Moianès.
Es tracta d'un torrent principal, íntegrament en terme de Castellcir, i el seu principal afluent, que rep el mateix nom. El darrer neix dins del terme de Castellterçol per abocar-se en l'altre dins del terme de Castellcir. El torrent principal es forma al costat de ponent del mateix nucli urbà de Castellcir, en el mateix revolt de la carretera BV-1342 abans de l'entrada en el nucli del poble, des d'on davalla cap a migdia deixant tot el poble de Castellcir a llevant, així com la masia del Serrat. Un cop deixat enrere el poble, passa a llevant de la Solella de la Vall i a ponent dels Horts de la Vall, indret on troba la Font de la Vall i deixa a ponent la masia de la Vall.
Continua sempre cap al sud, travessa les Guineueres i tot seguit el Camp de la Bauma, deixant a l'esquerra la Pinassa de la Vall Jussana, i tot seguit rep l'altre torrent de la Vall Jussana, més curt i que baixa del nord-oest, de ran de la masia de la Vall Jussana. Després d'unir-se els dos torrents, continua cap al sud, deixa a la dreta la Quintana de Cal Fantasia i la masia de Cal Fantasia, lloc on troba la Font de Cal Fantasia, i de seguida, al nord-oest dels Camps del Vilardell es transforma en el torrent de Cerverisses.

## Enllaços externs

* El torrent de la Vall Jussana en el seu entorn, a l'Institut Cartogràfic de Catalunya
# Man vs. Wild

Man vs. Wild (L'últim supervivent a Espanya) és un programa que t'ensenya com sobreviure a la natura i a sortir il·lés de situacions extremes, presentat per Bear Grylls i emès en Estats Units, Amèrica del Sud, Canadà, Índia, Australia per Discovery Channel, en el Regne Unit per Channel 4, en Ecuador per Discovery Channel i Ecuador TV, en Espanya per Discovery Channel i Cuatro i Record News y Discovery Max, en Xile per Chilevisión y Discovery Channel, en Argentina i en Mèxic por Discovery Channel y Once TV.

## Temporades

El programa té cinc temporades:
* Primera temporada: Va ser emesa del 27 d'octubre de 2006 fins al 29 de desembre del 2006, aquesta conté 9 capitols.
* Segona temporada: Va ser emesa del 15 de juny de 2007 fins al 20 de juliol del 2007, aquesta conté 6 capitols.
* Tercera temporada: Va ser emesa del 9 de novembre de 2007 fins al 28 de desembre de 2007, aquesta conté 7 capitols.
* Quarta temporada: Va ser emesa del 2 de maig de 2008 fins al 13 de juny de 2008, aquesta conté 7 capitols.
* Cinquena temporada: Va ser emesa del 13 de març de 2009 fins al 19 de maig de 2009, aquesta conté 12 capitols.

## Referències

* http://dsc.discovery.com/tv/man-vs-wild/
# Thomas Jan Stieltjes

Thomas Jan Stieltjes (neerlandès: Thomas Joannes Stieltjes) (Zwolle, 29 de desembre de 1856 - Tolosa, 31 de desembre de 1894), també anomenat Thomas Joannes Stieltjes, va ser un matemàtic de nacionalitat francesa però nascut a Holanda, conegut, entre altres coses, pels seus treballs en fraccions contínues.

## Vida i Obra

Fill d'un reputat enginyer civil, constructor dels ports de Rotterdam, Stieltjes va començar es seus estudis d'enginyeria el 1873 a la Universitat Tècnica de Delft, però com que no anava a classe per poder llegir i estudiar les obres de Gauss i Jacobi, no va aconseguir la graduació. El 1877 va començar a treballar com assistent al Observatori de Leiden, on el director li permetia treballar més en problemes matemàtics que en treball observacional.
El 1883, després de casar-se i encoratjat per la seva dona, va començar a donar classes de geometria analítica i descriptiva. L'any següent va fracassar per obtenir una plaça docent a la universitat de Groningen perquè no estava graduat. El 1885 es va traslladar a París, ciutat en la qual va obtenir el doctorat amb una tesi sobre sèries asimptòtiques.
El 1887 va ser nomenat professor de la universitat de Tolosa, de la qual va obtenir la càtedra de càlcul diferencial i integral el 1889. Inopinada i malauradament va morir cinc anys més tard, quan només tenia 38 anys.
Els seus treballs més influents van ser en sèries contínues, apareguts en dos articles publicats de forma pòstuma el 1894 i el 1895. Però també és força recordat per les integrals que porten el seu nom, desenvolupades en l'anàlisi del que es va conèixer com el problema del moment d'Stieltjes. També va treballar en altres camps de les matemàtiques com la teoria de nombres (va escriure una demostració de la infinitud dels nombres primers) o com la teoria dels polinomis ortogonals.

## Referències

* 1 2 Chang, 2011, p. 311.
* ↑ Brezinski, 2006, p. 26-28.
* ↑ Kjeldsen, 1993, p. 21.
* ↑ Álvarez Nodarse, 2001, p. 26.

## Bibliografia

* Álvarez Nodarse, Renato «Polinomios ortogonales: historia y aplicaciones» (en castellà). Boletín de la Sociedad Española de Matemática Aplicada, Vol. 18, 2001, pàg. 19-45. ISSN: 1575-9822.
* Brezinski, Claude. Histoires de sciences: Inventions, découvertes et savants (en francès). Editions L'Harmattan, 2006. ISBN 978-229-600350-7.
* Chang, Sooyoung. Academic Genealogy of Mathematicians (en anglès). World Scientific Publishing, 2011. ISBN 978-981-4282-29-1.
* Kjeldsen, Tinne Hoff «The Early History of the Moment Problem» (en anglès). Historia Mathematica, Vol. 20, Num. 1, 1993, pàg. 19-44. DOI: 10.1006/hmat.1993.1004. ISSN: 0315-0860.

## Enllaços externs

* O'Connor, John J.; Robertson, Edmund F. «Thomas Jan Stieltjes» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
* Bernkopf, Michael. «Stieltjes, Thomas Jan». Complete Dictionary of Scientific Biography, 2008. [Consulta: 24 juny 2018]. (anglès)
* «Thomas Jan Stieltjes». Encyclopædia Britannica, 2002. [Consulta: 24 juny 2018]. (francès)
# Marengo (Iowa)

Marengo és una població dels Estats Units a l'estat d'Iowa. Segons el cens del 2000 tenia 2.535 habitants.

## Demografia

Segons el cens del 2000, Marengo tenia 2.535 habitants, 1.057 habitatges, i 658 famílies. La densitat de població era de 468,3 habitants/km².
Dels 1.057 habitatges en un 30,4% hi vivien nens de menys de 18 anys, en un 48,9% hi vivien parelles casades, en un 9,5% dones solteres, i en un 37,7% no eren unitats familiars. En el 32,9% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,32 i el nombre mitjà de persones que vivien en cada família era de 2,98.
Per edats la població es repartia de la següent manera: un 25,4% tenia menys de 18 anys, un 6,9% entre 18 i 24, un 27,5% entre 25 i 44, un 21,5% de 45 a 60 i un 18,7% 65 anys o més.
L'edat mediana era de 38 anys. Per cada 100 dones de 18 o més anys hi havia 85,5 homes.
La renda mediana per habitatge era de 36.509 $ i la renda mediana per família de 47.153 $. Els homes tenien una renda mediana de 32.986 $ mentre que les dones 21.401 $. La renda per capita de la població era de 17.425 $. Entorn del 6,1% de les famílies i el 7,3% de la població estaven per davall del llindar de pobresa.

## Fills il·lustres

* Clarence Whitehill (1871-1932) baríton.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Marengo». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Marengo». American Fact Finder. Oficina del Cens dels Estats Units, 12-01-2010.
# Marennes

«Marennes» té aquests significats:
* Marennes (Charente Marítim), municipi francès al departament del Charente Marítim (regió de la Nova Aquitània)
* Marennes (Roine), municipi francès al departament del Roine (regió d'Alvèrnia-Roine-Alps)
* Cantó de Marennes, cantó francès del departament del Charente Marítim, al districte de Rochefort
# Maren Mjelde

Maren Mjelde (Bergen, 6 de novembre de 1989) és una defensa i centrecampista de futbol amb 104 internacionalitats i 14 gols per Noruega. Amb la selecció ha jugat dos Mundials i dues Eurocopes; al Mundial ha estat vuitfinalista (2015) i a l'Eurocopa subcampiona (2013).

## Trajectòria

| Temporades | Lliga | Club | P | G | Actualitzat |
| 2005 - 2012 | D1/D2 | Arna-Bjørnar | 148 | 49 |
| 12/13 - 13/14 | D1 | Turbine Potsdam | 031 | 02 |
| 2014 | D1 | Kopparbergs Göteborg | 009 | 00 |
| 2015 - 2016 | D1 | Avaldsnes IL | 057 | 017 |
| 2016 - act. | D1 | Chelsea FC | 060 | 012 | 2021 |
| 2004 - 2006 | Selecció sub-17 | Selecció sub-17 | 012 | 01 |
| 2005 - 2008 | Selecció sub-19 | Selecció sub-19 | 046 | 12 | |
| 2007 - act. | Selecció absoluta | Selecció absoluta | 150 | 19 | 2021 |

## Referències

* ↑ NFF
# Maranchón

Maranchón és un municipi de la província de Guadalajara, a la comunitat autònoma de Castella-La Manxa.

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Thomas J. Sargent

Thomas John "Tom" Sargent (Pasadena, Califòrnia, 19 de juliol de 1943) és un economista nord-americà, especialitzat en els camps de la macroeconomia, l'economia monetària i l'econometria. És conegut com un dels líders de la revolució de les expectatives racionals i com a autor de nombrosos treballs pioners. Al costat de Neil Wallace va desenvolupar la caracterització de l'estabilitat de "punt de sella" de l'equilibri de les expectatives racionals. En 2011 va ocupar el lloc 17º entre els economistes més citats del món. El 10 d'octubre de 2011 Sargent, al costat de Christopher A. Sims, va ser guardonat amb el Premi Nobel d'Economia.

## Referències

* ↑ Information about Thomas J. Sargent IDEAS/RePEc
* ↑ Nobel in Economic Sciences in Memory of Alfred Nobel 2011
# Tossal Redó (Godall)

El Tossal Redó és una muntanya de 356 metres que es troba entre els municipis de Godall i d'Ulldecona, a la comarca catalana del Montsià.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya

## Vegeu també

* El Castellot (Godall)
# Tossal Redó (Torrefeta i Florejacs)

El Tossal Redó és una muntanya de 596 metres que es troba al municipi de Torrefeta i Florejacs, a la comarca catalana de la Segarra.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tour de Flandes 1945

El Tour de Flandes 1945 és la 29a edició del Tour de Flandes. La cursa es disputà el 10 de juny de 1945, amb inici a Gant i final a Wetteren després d'un recorregut de 222 quilòmetres.
El vencedor final fou el belga Sylvain Grysolle, que s'imposà en solitari en l'arribada a Wetteren. Els també belgues Albert Sercu i Jef Moerenhout acabaren segon i tercer respectivament.

## Classificació final

| | Ciclista | Equip | Temps |
| 1 | Sylvain Grysolle (BEL) | | 6h 21' 00" |
| 2 | Albert Sercu (BEL) | Dilecta-Wolber | + 15" |
| 3 | Jef Moerenhout (BEL) | Dilecta-Wolber | m. t. |
| 4 | Martin van den Broeck (BEL) | | m. t. |
| 5 | Arthur Mommerency (BEL) | | m. t. |
| 6 | Ward van Dijck (BEL) | | m. t. |
| 7 | Eugeen Jacobs (BEL) | | m. t. |
| 8 | Odiel van den Meersschaut (BEL) | | m. t. |
| 9 | Robert van Eenaeme (BEL) | | m. t. |
| 10 | Emiel Faignaert (BEL) | Groene Leeuw | m. t. |

## Referències

* Resultats a sitiodeciclismo.net
* Resultats a cyclebase.nl
* Resultats a les-sports.info

## Enllaços externs

* Web oficial
# Maranatha Football Club

El Maranatha Football Club és un club de futbol togolès de la ciutat de Fiokpo. Juga els seus partits a l'Estadi Municipal de Womé. El nom del club, Maranatha, significa Jesús retorna en hebreu.

## Palmarès

* Lliga togolesa de futbol:
** 2006, 2011
* Copa togolesa de futbol:
** 2003

## Referències

* ↑ «Jimmy Cobblah say he can combine Maranatha FC coaching job and Tudu Mighty Jets technical advisory role» (en anglès).
* ↑ «Maranatha FC toujours leader de la D1 togolaise» (en francès), 22-11-2018.
* ↑ «Togo - List of Champions». RSSSF. [Consulta: 16 agost 2019].
* ↑ «Togo - List of Cup Winners». rsssf.com. [Consulta: 16 agost 2019].

## Enllaços externs

* Web oficial Arxivat 2016-03-04 a Wayback Machine.
# Catalunya – Brasil (25-05-2004)

La selecció catalana de futbol disputà un partit amistós contra la selecció de Brasil el 25 de maig de 2004 al Camp Nou de Barcelona, davant de 83.357 espectadors, en el Centenari de la selecció quatribarrada.

## Fitxa tècnica

| Catalunya | 2 - 5 | Brasil |
| Gerard López 75' Sergio García 89' | Mundo Deportivo | 15' 37' Ronaldo 52' Oliveira 64' 91' Baptista |
| Catalunya | Brasil |
CATALUNYA: :
| PO | Víctor Valdés | 46' |
| DF | Curro Torres |
| DF | Quique Álvarez |
| DF | Joan Capdevila | 72' |
| DF | Alberto Lopo | 46' |
| CC | Josep Guardiola (c) |
| CC | Sergio González | 61' |
| CC | Roger Garcia | 65' |
| CC | Andrés Iniesta | 65' |
| DV | Sergio García |
| DV | Jordi Cruyff | 46' |
| Banqueta: |||
| PO | Toni Jiménez | 46' |
| DF | Oleguer Presas | 46' |
| DF | Sergi Barjuan | 46' |
| CC | Miguel Ángel Lozano | 61' |
| CC | Cesc Fàbregas | 65' |
| CC | Jofre Mateu | 65' |
| DV | Gerard López | 46' |
| Seleccionadors: |||
| Pitxi Alonso ||||
BRASIL: :
| PO | Marcos |
| DF | Belletti | 46' |
| DF | Luisão |
| DF | Cris | 46' |
| DF | Roberto Carlos (c) | 60' |
| CC | Edmílson | 46' |
| CC | Juninho Pernambucano | 46' |
| CC | Alex | 20' |
| CC | Zé Roberto | 46' |
| DV | Ronaldo | 68' |
| DV | Ronaldinho | 46' |
| Banqueta: |||
| DF | Fábio Luciano | 46' |
| DF | Alessandro Mancini | 46' |
| DF | Roque Júnior | 60' |
| CC | Edú | 46' |
| CC | Kléberson | 46' |
| CC | Baptista | 20' |
| CC | Gilberto Silva | 73' |
| DV | Oliveira | 46' |
| DV | Adriano | 46' |
| Seleccionador: |||
| Luiz Felipe Scolari ||||

## Referències

* ↑ Astruells, Andrés «Samba demoledora» (en castellà). Mundo Deportivo, 26-05-2002, pàg. 2-4 [Consulta: 21 agost 2019].
* ↑ Escorcia, Dagoberto «La "Seleçao" es maravillosa» (en castellà). La Vanguardia, 26-05-2002, pàg. 45 [Consulta: 21 agost 2019].
* ↑ «Futbol Catalunya-Brasil 2004 Selecció catalana masculina». L'Esportiu, 07-10-2014 [Consulta: 21 agost 2019].
# Volger Andersson

Volger Andersson (Sundsvall, 19 de gener de 1896 - Sundsvall, 6 d'octubre de 1969) va ser un esquiador de fons suec que va competir durant la dècada de 1920.
El 1928 va prendre part en els Jocs Olímpics de Sankt Moritz, on va guanyar la medalla de bronze en la prova dels 50 km del programa d'esquí de fons. En els 18 km hagué d'abandonar.

## Referències

* ↑ «Volger Andersson Olympic Results». sports-reference.com. Arxivat de l'original el 4 de desembre 2009. [Consulta: 5 febrer 2018].
* ↑ Volger Andersson a Comitè Olímpic Suec
# Synthliboramphus

Synthliboramphus és un gènere d'ocells de la família dels àlcids (Alcidae) del Pacífic Nord. Se l'ha descrit com l'únic gènere de la tribu Synthliboramphini.

## Taxonomia

El gènere Synthliboramphus va ser introduït el 1837 pel naturalista alemany Johann Friedrich von Brandt. El gènere tipus va ser designat posteriorment per George Robert Gray com el Gavotí antic. El nom del gènere combina grec antic sunthlibō que significa "comprimir" amb "rhamphos" que significa "factura".
Segons la Classificació del Congrés Ornitològic Internacional (versió 7.3, 2017) aquest gènere està format per cinc espècies:
| Nom científic | Nom comú | Distribució |
| Synthliboramphus hypoleucus | Gavotí antic | el sistema actual de Califòrnia a l'oceà Pacífic. |
| Synthliboramphus scrippsi | Gavotí de Scripps | Sistema actual de Califòrnia a l'oceà Pacífic |
| Synthliboramphus craveri | Gavotí de Craveri | l'oceà Pacífic i el golf de Califòrnia davant de la península de Baja de Mèxic |
| Synthliboramphus antiquus | Gavotí antic | nord-est asiàtic, illes Aleutianes fins a l'oest de Canadà, illes Commander (est de Rússia). |
| Synthliboramphus wumizusume | Gavotí del Japó | Japó i Corea del Sud. |

## Referències

* ↑ von Brandt, Johann Friedrich «Rapport sur une monographie de la famille des Alcadées» (en french). Bulletin Scientifique publié par l'Académie Impériale des Sciences de Saint Pétersbourg, vol. 2, 22, 1837.
* ↑ Gray, George Robert. A List of the Genera of Birds : with an Indication of the Typical Species of Each Genus. Londres: R. and J.E. Taylor, 1840, p. 77.
* ↑ Check-List of Birds of the World. 2. Cambridge, Massachusetts: Harvard University Press, 1934, p. 356.
* ↑ Jobling, James A. The Helm Dictionary of Scientific Bird Names. Londres: Christopher Helm, 2010, p. 376. ISBN 978-1-4081-2501-4.
* ↑ «Noddies, gavines, xatrans, skimmers, escues, alques». Unió Internacional d'Ornitòlegs. [Consulta: 10 novembre 2022].
# Serguei Xípov

Serguei Iúrievitx Xípov (transcripció internacional: Sergei Shipov; en rus: Серге́й Ю́рьевич Ши́пов; nascut el 17 d'abril de 1966 a Múrom) és un jugador, periodista, i escriptor d'escacs rus, que va jugar sota bandera soviètica, i que té el títol de Gran Mestre des de 1996.
Tot i que es troba pràcticament inactiu des de 2007, a la llista d'Elo de la FIDE de desembre de 2013, hi tenia un Elo de 2541 punts, cosa que en feia el jugador número 99 de Rússia. El seu màxim Elo va ser de 2662 punts, a la llista de gener de 1999 (posició 25 al rànquing mundial).

## Resultats destacats en competició

Xípov va guanyar el II torneig d'escacs per internet "Ciudad de Dos Hermanas", disputat a l'Internet Chess Club (ICC), del 30 de març al 7 d'abril de 2001. Va vèncer a la final el també GM rus Aleksandr Rustémov.

## Periodista i escriptor d'escacs

Xípov és conegut pels seus comentaris de torneig, per les seves grans qualitats comunicatives; manté el popular lloc web d'escacs crestbook.com. Anteriorment havia treballat per Garri Kaspàrov durant molts anys com a entrenador, i com a comentarista online a kasparovchess.com.

### Llibres

* Дамский Я., Шипов С. Последняя интрига века. Каспаров-Крамник. Лондон 2000, Москва 2000, ISBN 5-93815-008-6 (rus)
* Шипов С., Еж. Хищники на шахматной доске, Москва 2004, ISBN 5-7905-2763-9 (rus)
* Shipov, Sergey. The Complete Hedgehog, Vol. 1. Mongoose Press, 2010. ISBN 978-0-9791482-1-7.
* Shipov, Sergey. The Complete Hedgehog, Vol. 2. Mongoose Press, 2011. ISBN 978-1-9362772-2-3.

## Notes i referències

* 1 2 «Nota biogràfica de Serguei Xípov» (en anglès). Chessgames.com. [Consulta: 25 novembre 2013].
* ↑ «"Rànquing d'escaquistes per federació: Rússia"» (en anglès). lloc web de la FIDE. [Consulta: 30 desembre 2013].
* ↑ Posició al rànquing mundial i evolució Elo d'Serguei Xípov «benoni.de» (en alemany). Arxivat de l'original el 2013-12-03. [Consulta: 27 novembre 2013].
* ↑ «crestbook.com».

## Enllaços externs

* Articles, entrevistes, comentaris, i anàlisis de Serguei Xípov (anglès)